1. Въведение

В съответствие с член 7, параграфи 1 и 5 от Вътрешното споразумение[1] Комисията представя в настоящия документ прогнози за поетите задължения, плащанията и вноските за периода от 2011 до 2013 г.[2], като взема предвид прогнозите на Европейската инвестиционна банка (ЕИБ). Вноските за инструментите, управлявани от ЕИБ в рамките на 9-ия и 10-ия ЕФР (Инвестиционния механизъм и лихвените субсидии), се плащат от държавите-членки директно на ЕИБ. Поради това настоящото съобщение прави ясно разграничение между средствата, управлявани от ЕИБ в рамките на 9-ия и 10-ия ЕФР, и тези, управлявани от Комисията.

В графиката по-долу е представена общата тенденция на брутните поети задължения и плащания, като са включени и прогнозите за 2011—2013 г. (кумулирано за Комисията и ЕИБ). В нея ясно се вижда структурната възходяща тенденция на поетите задължения и на плащанията от 1997 г. нататък, което се дължи на ускоряването на прилагането на помощта. Както бе предвидено през 2008 г., разликата между поетите задължения и плащанията намаля през 2009 и 2010 г., което отразява тенденцията за доближаване на размера на плащанията до този на поетите задължения. Размерът на плащанията за 2010 г. бе най-високият в историята на ЕФР, а размерът на поетите задължения в края на 2010 г. достигна 50 % от 10-ия ЕФР.

Брутни поети задължения и плащания, ЕО + ЕИБ: тенденция за периода 1997—2013 г. [pic]

2. Финансови прогнози за периода 2011—2013 г. [3]

Следната таблица съдържа актуализация на поетите задължения, плащанията и вноските въз основа на последните прогнози.

2011 г. | 2012 г. | 2013 г. |

Поети задължения[4] |

Комисия | 3 250 | 3 750 | 3 900 |

ЕИБ | 579 | 540 | 590 |

Плащания |

Комисия | 3 500 | 3 650 | 3 900 |

ЕИБ | 385 | 390 | 390 |

Вноски |

Комисия | 3 100 | 3 600 | 3 800 |

ЕИБ | 200 | 280 | 250 |

3. Прогнози за финансовото изпълнение за 2011—2013 г.

Комисията и ЕИБ актуализираха своите прогнози за поетите задължения и плащанията за 2011 и 2012 г. за всяка от държавите от АКТБ[5] и за ОСТ[6]. Резултатите и размерът на вноските, необходими за финансиране на ЕФР от 2011 до 2013 г., са посочени в приложения 1—3 , където са съпоставени с цифрите в съобщението от юни 2011 г.[7]

ЕИБ отбелязва, че прогнозният остатък в края на годината за 2011 г. се основава предимно на прогноза за изплащанията на главници и лихви, голяма част от които стават дължими в средата на декември. Тези изплащания са непредсказуеми и могат да бъдат извършени по-рано или със закъснение.

Вноските за 2011 и 2012 г. по траншове и по държави-членки са представени в приложения 4 и 5 .

ПРИЛОЖЕНИЯ

Приложение 1 — Прогнози за брутните поети задължения [8] за 2011—2013 г. (млн. EUR)

[pic]

Приложение 2 — Прогнози за брутните плащания [9] за 2011—2013 г. (млн. EUR)

[pic]

Приложение 3 — Приблизителна оценка на финансовото положение за 2011, 2012 и 2013 г.

[pic]

Приложение 4 — Вноски за ЕФР за 2011 г. по държави-членки (EUR) [pic]

Приложение 5 (1-ва част) — Вноски за ЕФР за 2012 г. по държави-членки (EUR) [pic]

Приложение 5 (2-ра част) — Вноски за ЕФР за 2012 г. по държави-членки (EUR)[pic]

[1] Вътрешно споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ-ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО (ОВ L 247, 9.9.2006 г., стр. 32).

[2] Тъй като финансовата рамка за периода след 2013 г. още не е договорена и се очаква да има съществено отражение върху стойностите за изпълнението, предпочитаме да не представяме прогнози за поетите задължения, плащанията и вноските за периода 2014—2016 г. (за Комисията и за ЕИБ).

[3] Цифрите за периода 2014—2016 г. ще бъдат актуализирани след приемане на финансовата рамка за периода 2014—2020 г.

[4] Брутни суми, т.е. без да са приспаднати отменените бюджетни кредити или събиранията/възстановяванията. Този подход съответства на използвания за общия бюджет на ЕС.

[5] Държави от Африка, Карибите и Тихоокеанския басейн.

[6] Отвъдморски страни и територии.

[7] COM(2011)334 окончателен от 9.6.2011 г.

[8] Брутни поети задължения, т.е. без да са приспаднати отменените бюджетни кредити.

[9] Брутни плащания, т.е. без да са приспаднати събраните суми.